Kralestwo
Kralestwo je stat z monarchiskej formu knježerstwa, při čimž noša knježićel titul krala abo kralowny. Postajeny naslědnik rěka zwjetša krónprinc resp. krónprincesna. Wjetšina dźensa wobstejacych kralestwow su konstitucionelne monarchije, tak zo ma kral resp. kralowna jenož hišće reprezentatiwnu funkciju. Nad kralom steješe w europskej tradiciji husto hišće kejžor jako „kral kralow“.
Přiwuzny z politiskim zapřijećom je w křesćanskej teologiji wuraz Bože kralestwo.
Přikłady[wobdźěłać | žórłowy tekst wobdźěłać]
Hišće eksistowace kralestwa w Europje su Belgiska, Danska, Nižozemska, Norwegska, Španiska, Šwedska a Zjednoćene kralestwo. Znate přikłady zwonka Europy su Jordaniska, Marokko, Sawdi-Arabska a Thailandska.
Łužica słušeše hač do lěta 1919 ke kralestwomaj Pruskeje a Sakskeje.
szl_Latn szl_Latn szl_Latn pol_Latn szl_Latn szl_Latn